קלווין פיליפס

קלווין מארק פיליפס (באנגלית: Kalvin Mark Phillips; נולד ב-2 בדצמבר 1995) הוא כדורגלן אנגלי המשחק בעמדת הקשר באיפסוויץ' טאון, בהשאלה ממנצ'סטר סיטי, ובנבחרת אנגליה. פיליפס משחק בעיקר בעמדת הקשר ההגנתי, אך יכול לשחק גם כפליימייקר וכבלם. פיליפס נולד בלידס שבמערב יורקשייר, אנגליה, וכילד שיחק במועדון המקומי של וורטלי בשנים 2003–2010, לפני שהצטרף לאקדמיית הכדורגל של לידס יונייטד בגיל 14. הוא שיחק בכל הקבוצות הצעירות של המועדון ובקיץ 2014 חתם על חוזה מקצועני ראשון בקבוצה הבוגרת. במהלך עונת 2014/2015 מונה לקפטן קבוצות הפיתוח ומתחת לגיל 18. ב-4 בינואר 2015 הצטרף לקבוצה הבוגרת לקראת משחק החוץ מול סנדרלנד במסגרת הסיבוב השלישי של גביע ה-FA, אך נותר על הספסל כשהמשחק הסתיים בהפסד קבוצתו בתוצאה 0–1. פיליפס המשיך לשמש כשחקן ספסל בקבוצה הבוגרת במהלך החודשים הבאים וערך את הופעת הבכורה שלו במשחק ההפסד 3–4 ול וולברהמפטון וונדררס ב-6 באפריל. יחד עם סאם באיירם, צ'ארלי טיילור, אלכס מוואט ולואיס קוק, היה פיליפס חלק מקבוצת נוער מוכשרת של לידס ששיחקה בעונת 2014/2015. ב-11 באפריל שיחק בהרכב הפותח מול קארדיף סיטי באלנד רואד והבקיע את שער הבכורה שלו, אם כי המשחק הסתיים בהפסד קבוצתו, 2-1. בסוף העונה חתם על חוזה לשנתיים נוספות בלידס יונייטד. ב-31 ביולי, לקראת עונת 2015/2016, קיבל את החולצה מספר 27, אך מאמן הקבוצה, ניל רדפירן (ששימש קודם לכן כמאמן האקדמיה של לידס לקידום צעירים), הוחלף במהלך הקיץ, ותחת המאמנים שהגיעו אחריו, אובה רוסלר וסטיב אוואנס, שותף בעשרה משחקים בלבד בעונה זו. ביוני 2016, מספר ימים לאחר מינויו של גארי מונק כמאמן הקבוצה, הוצע לפיליפס חוזה חדש לשלוש שנים נוספות בלידס, עד קיץ 2019, שנחתם ב-23 של אותו חודש. ב-27 באוגוסט 2016 הבקיע את שערו הראשון לעונת 2016/2017 בבעיטה חופשית ממרחק גדול, בהפסד קבוצתו 1–3 לנוטינגהאם פורסט. לאחר שקפטן הקבוצה, ליאם ברידקאט, נפצע בספטמבר, ביסס פיליפס את מקומו והפך לחלק חשוב במרכז הקישור של לידס, לצד יונאן או'קיין ורונאלדו ריברה. על הופעותיו המרשימות בצ'מפיונשיפ במדי לידס זכה בפרס השחקן הצעיר המצטיין של אוקטובר 2016. ב-9 בדצמבר 2016 ספג את הכרטיס האדום הראשון בקריירה, לאחר שגרם לבעיטת עונשין כתוצאה מנגיעת יד שמנעה שער, במשחק מול המוליכה ברייטון אנד הוב אלביון, שהסתיים בהפסד 0–2. ב-6 באוגוסט 2017 הבקיע צמד במשחק הפתיחה של עונת 2017/2018 בניצחון 2–3 על בולטון וונדררס. ב-9 בספטמבר הבקיע את שערו השלישי לעונה, במשחק מול ברטון אלביון, שהסתיים בניצחון בתוצאה 0–5, וכבש את שערו החמישי במהלך משחק הדרבי של יורקשייר מול שפילד יונייטד, שהתסיים בהפסד 1–2. הוא פתח את העונה במרכז הקישור לצדו של או'קיין, אך סדרה של תוצאות לא טובות הביאה לפיטורי של מאמן הקבוצה, תומאס כריסטיאנסן בפברואר 2018. פיליפס ואו'קיין איבדו את מקומם הקבוע בהרכב לטובת ריברה ואדם פורשאו, שהגיע לקבוצה בינואר. הוא סיים את העונה עם שבעה שערים ושלושה בישולים. ב-19 ביולי 2018 חשף פיליפס שבמהלך הקיץ עבר אימונים כשהוא מתופקד בעמדת הבלם, זאת כחלק מהטקטיקה של מאמנה החדש של לידס, מרסלו בייאלסה. עם פתיחת העונה הוא שיחק כקשר אחורי במערך 4-1-4-1, ובחלק מהמשחקים תפקד למעשה כבלם שלישי. באוקטובר 2018, לאחר מספר משחקים בהם הציג יכולת גבוהה, החלו דיווחים לגבי זימון אפשרי לנבחרת אנגליה. לאחר פציעתו של ליאם קופר ב-1 בדצמבר 2018, במהלך ניצחונה של לידס 0–1 על שפילד ונסדיי, החליף אותו פיליפס בעמדת הבלם עד לשובו לכשירות באמצע ינואר 2019. לאחר ששב לעמדתו כקשר אחורי, הוא הבקיע ב-9 בפברואר את שערו הראשון לעונה בתיקו 1-1 מול מידלסברו, אשר הובקע לאחר 11 דקות של תוספת זמן. במרץ 2019 נכלל פיליפס בנבחרת מצטייני עונת 2018/2019 של הצ'מפיונשיפ. ב-4 במאי 2019 נבחר פיליפס לשחקן העונה מטעם עיתון ה"יורקשייר איוונינג פוסט". במהלך עונת 2018/2019 הוא שיחק ב-46 משחקים בכל המסגרות, הבקיע שער אחד ובישל שלושה, כאשר לידס מסיימת את העונה הסדירה במקום השלישי בליגה. לידס פתחה את שלב הפלייאוף מול דרבי קאונטי שסיימה את העונה הסדירה במקום השישי, כאשר פיליפס פותח בצמד המשחקים מולה. לאחר שניצחה במשחק הראשון 0–1 בחוץ, הפסידה לידס במשחקה הביתי 2–4, ו-3–4 בסיכום צמד המשחקים, לאחר שנותרה בעשרה שחקנים עם הרחקתו בכרטיס אדום של גאטאנו בראדי, ודרבי קאונטי העפילה לגמר הפלייאוף מול אסטון וילה. ביולי 2019 פתחה לידס בשיחות עם פיליפס על חוזה חדש במועדון. ב-8 באוגוסט 2019 נחשף כי לידס דחתה הצעות בגובה 27 מיליון ליש"ט תמורת העברתו בזמן חלון ההעברות, על מנת להשאירו במועדון. בספטמבר 2019 חתם על חוזה חדש בלידס לחמש שנים נוספות. בשבוע בו חגג המועדון 100 שנה להיווסדו הבקיע פיליפס את שער הניצחון במשחק מול ברמינגהאם סיטי שהסתיים בניצחון 0–1 מול קהל רב באלנד רואד. בנובמבר 2019 הביאה יכולתו הגבוהה בקישור ההגנתי של לידס תחת מאמנו מרסלו בייאלסה לקריאות לזמנו לסגל נבחרת אנגליה. מנג'ר נבחרת אנגליה, גארת' סאות'גייט צפה בפיליפס בינואר 2020 לפני זימונו האפשרי לנבחרת. לאחר שעונת הכדורגל באנגליה נעצרה במרץ 2020 עקב התפרצות מגפת הקורונה התחדשה העונה במהלך חודש יוני. הוא הבקיע שער בבעיטה חופשית בניצחון לידס 1–3 על בלקברן רוברס ב-4 ביולי 2020, אולם סיים את העונה כשבוע לאחר מכן עקב פציעה שספג בברכו במשחק הניצחון של לידס 0–1 מול סוונזי סיטי. עם זאת, עלתה לידס כעבור זמן קצר לאחר מכן לפרמייר ליג כאלופת ליגת המשנה, לאחר ניצחון 0–1 על בארנסלי והפסדים של ווסט ברומיץ' אלביון וברנטפורד שבאו בעקבותיו. ב-7 באוגוסט 2020 הוא נבחר על ידי עיתון הגרדיאן לנבחרת העונה של הצ'מפיונשיפ לעונת 2019/2020. ב-8 בספטמבר 2020 הוא נכלל בנבחרת המצטיינים של התאחדות הכדורגלנים המקצוענים באנגליה לעונת 2019/20. ב-12 בספטמבר 2020 ערך את הופעת הבכורה שלו בפרמייר ליג, במשחק הפותח של העונה, בהפסד 3–4 מול אלופת אנגליה ליברפול, שנערך באנפילד. הוא בישל את השער הראשון עבור לידס במסירה ארוכה לג'ק האריסון. ב-19 באוקטובר נפצע בכתפו במהלך המשחק מול וולברהמפטון וונדררס, בו הפסידה לידס בתוצאה 0–1, והושבת למשך חודש. הוא התאושש מפציעתו וחזר להרכב לידס למשחק מול ארסנל ב-22 בנובמבר, שהסתיים בתיקו 0-0. ב-23 במאי 2021, במשחק האחרון של עונת 2020/2021, כבש את שערו הראשון בפרמייר ליג, בניצחון לידס 1–3 על וסט ברומיץ' אלביון. לאחר שהחמיץ את המשחק הראשון לעונת 2021/2022, פתח פיליפס בהרכב לידס יוניטד ב-14 באוגוסט 2021 במשחק השני של העונה מול אברטון, שהסתיים בתוצאה 2−2. את שערו הראשון לעונת 2021/2022 הבקיע בניצחון קבוצתו 0–3 על קרו אלכסנדרה, במסגרת הסיבוב השני של גביע הפוטבול ליג. ב-5 בדצמבר, במהלך המשחק מול ברנטפורד שהסתיים בתוצאה 2-2, נפצע בשרירי מיתר הברך והושבת למספר חודשים. ב-2 באפריל 2022 שותף כמחליף, לראשונה מאז פציעתו בדצמבר, במשחק הבית של קבוצתו מול סאות'המפטון, שהסתיים בתוצאה 1-1, וזכה לתשואות מאוהדי לידס במהלך החימום שלפני עלייתו למגרש. ב-4 ביולי 2022 חתם במנצ'סטר סיטי על חוזה לשש שנים. תמורתו שילמה מנצ'סטר סיטי ללידס 42 מיליון פאונד. ב-7 באוגוסט ערך את הופעת הבכורה שלו במועדון, כשנכנס כמחליף במשחק בו ניצחה קבוצתו בתוצאה 0–2 את וסטהאם יונייטד. ב-26 בינואר 2024 הושאל לווסטהאם יונייטד עד לסיום עונת 2023/2024. ב-1 בפברואר ערך את הופעתו הבכורה נגד בורנמות'. במדי הקבוצה ערך 10 הופעות בכל המסגרות. ב-15 באוגוסט 2024 הושאל לאיפסוויץ' טאון לעונה אחת. פיליפס נולד באנגליה והוא ממוצא ג'מייקני מצד אביו וממוצא אירי מצד אמו. נבחרת ג'מייקה יצרה עמו קשר בנוגע לאפשרות זימונו לנבחרת. ב-25 באוגוסט 2020 זימן מאמן נבחרת אנגליה, גארת' סאות'גייט את פיליפס לראשונה לסגל הנבחרת. בראיון שנערך לאחר זימונו הוא דיבר על תוכניתו להעניק את חולצת הנבחרת הראשונה שיקבל למאמן לידס, מרסלו בייאלסה, לאחר שהאחרון העניק לו חולצת משחק של המועדון אותו אימן בעבר, ניואל'ס אולד בויס, בצירוף הודעה לו ולמשפחתו ובה אזכור עובדת צירופו לנבחרת אנגליה. פיליפס ערך את הופעת הבכורה בנבחרת ב-8 בספטמבר 2020 מול נבחרת דנמרק, במסגרת ליגת האומות. פיליפס נכלל בסגל נבחרת אנגליה ליורו 2020, וזכה לשבחים מפרשנים, אוהדים ועיתונאים על הופעותיו וסגנון המשחק הלוחמני שלו במהלך הטורניר. הוא פתח בהרכב בכל משחקי נבחרתו עד למשחק הגמר ב-11 ביולי 2021, שהסתיים בהפסד בבעיטות הכרעה לאיטליה. נכלל בסגל נבחרת אנגליה לטורניר מונדיאל 2022. לאחר שהחל את קריירת המשחק כקשר מרכזי הוסב פיליפס לעמדת הקשר ההגנתי על ידי מאמנו, מרסלו בייאלסה, לפני פתיחת עונת 2018/2019. הוא ידוע ביכולות המסירה המגוונות שלו, ביכולתו לפתח התקפות בעודו מבצע את תפקידו ההגנתי, ומתואר כשחקן מפתח בקבוצה. מרסלו בייאלסה תיאר את סגנון משחקו: "הוא מצטיין בקבלת הכדור ובהעברתו למרחב אחר, טוב יותר. הוא טוב מאוד כאשר עליו לכסות את הבלמים שלנו כאשר הם עולים לעזרת ההתקפה, וכשאנו נמצאים בנחיתות מספרית הוא מצטיין במשחק ההגנה שלו". פיליפס הוסב גם לעמדת בלם תחת בייאלסה. בשל סגנון המשחק הדומה, ניתן לו על ידי אוהדי לידס הכינוי "הפירלו של יורקשייר", זאת כמחווה לאנדראה פירלו. מעודכן ל-2 בפרואר 2024 הופעות בשלב הפלייאוף של הצ'מפיונשיפ הופעות בליגת האלופות הופעה בגביע העולם למועדונים מעודכן ל-14 ביוני 2022 לידס יונייטד פוטבול ליג צ'מפיונשיפ (1): 2019/2020 מנצ'סטר סיטי אליפות אנגליה: 2022/2023 הגביע האנגלי: 2022/2023 ליגת האלופות: 2022/2023 הסופר קאפ האירופי: 2023 השחקן הצעיר המצטיין של החודש בצ'מפיונשיפ: אוקטובר 2016 נבחרת מצטייני העונה של הצ'מפיונשיפ: 2018/2019 נבחרת מצטייני העונה של התאחדות הכדורגלנים המקצוענים באנגליה: 2019/2020 מדיה וקבצים בנושא קלווין פיליפס בוויקישיתוף קלווין פיליפס, ברשת החברתית אקס (טוויטר) קלווין פיליפס, ברשת החברתית אינסטגרם קלווין פיליפס, באתר Transfermarkt קלווין פיליפס, באתר Soccerway קלווין פיליפס, באתר BDFutbol קלווין פיליפס, באתר WorldFootball.net קלווין פיליפס, באתר National Football Teams קלווין פיליפס, באתר FootballDatabase.eu קלווין פיליפס, באתר ESPN מיכאל יוכין‏, תום תקופת התום: קלווין פיליפס עוזב את לידס אהובתו לטובת מנצ'סטר סיטי, באתר וואלה, 30 ביוני 2022 ניב דברת‏, מפתח פיליפס: קלווין פיליפס יצליח לשקם את הקריירה בווסטהאם?, באתר וואלה, 11 בפברואר 2024 Bielsa highlights centre-back options at Leeds United but would welcome one more, Yorkshire Evening Post. 4 August 2018 Kalvin Phillips: Profile. worldfootball.net From Wortley FC to England – Leeds United's Kalvin Phillips nets England call-up, West Leeds Dispatch. 25 August 2020 Lee Sobot, Grandma 'buzzing' with family integral to Kalvin Phillips' Leeds United success story, Yorkshire Evening Post. 13 September 2019 United youngsters sign up, Leeds United. 9 July 2014 Wolverhampton Wanderers v Leeds United, BBC Sport. 6 April 2015 Leeds United 1 Cardiff City 2, BBC Sport. 11 April 201511 April 2015 Kalvin Philips: Leeds United midfielder signs new deal, BBC Sport. 5 June 2015 2015/16 squad numbers announced, Leeds United. 31 July 2015 Leeds United: Phillips commits future to Whites, 'Yorkshire Evening Post'. 17 June 2016 Kalvin commits future to United, Leeds United. 23 June 2016 Nottingham Forest 3 Leeds United 1, BBC Sport. 27 August 2016 David Wright, Garry Monk delivers devastating injury update on Leeds star: Could be out for two months, Daily Express. 30 September 2016 EFL: Kalvin Phillips named Young Player of the Month, Leeds United. 21 November 2016 Gary Smee, Brighton & Hove Albion 2 Leeds United 0, BBC Sport. 9 December 2016 Report: Bolton Wanderers 2–3 Leeds United, Leeds United. 6 August 2017 Leeds Vs Burton Albion, BBC Sport. 9 September 2017 Tom Garry, Leeds United 1 Sheffield United 2, BBC Sport. 27 October 2017 Leeds dismiss manager Thomas Christiansen after eight months, BBC Sport. 4 February 2018 Done Deal: Adam Forshaw joins Leeds United in £4.5m deal from Middlesbrough. Yorkshire Evening Post. 18 January 2018 Leeds United Top Goalscorers, Transfermarkt Joe Mewis, Kalvin Phillips on how Marcelo Bielsa has been training him as a centre-back this summer, Leeds Live. 19 July 2018 Leeds United: Midfielder Phillips is lynchpin of the Bielsa revolution, Yorkshire Evening Post. 17 August 2018 Exclusive: Arsenal, Everton among 12 Prem sides scouting Leeds ace, Teamtalk.com. 30 September 2018 2018 Kalvin Phillips for England? Mason Mount's call-up shows the Championship is on Gareth Southgate's radar. Yorkshire Evening Post. 11 October 2018 Beren Cross, Kalvin Phillips on his England dream after Gareth Southgate calls up Mason Mount, Leeds Live. 13 October 2018 Injury Update: Liam Cooper & Stuart Dallas. Leeds United. 5 December 2018 Leeds' Kalvin Phillips rescues point at Boro after Clarke taken to hospital, The Guardian. 9 February 2019 EFL awards: Che Adams, Teemu Pukki & Billy Sharp on Championship shortlist, BBC Sport. 26 March 2019 From Kalvin Phillips to Rio Ferdinand – every YEP Leeds United Player of the Year since 2002, Yorkshire Evening Post. 4 May 2019 Kalvin Phillips, Transfermarkt Leeds 1 Wigan 2, BBC Sport. 19 April 2019 Leeds United 2–4 Derby County (Derby win 4–3 on agg), BBC Sport. 15 May 2019 Ian Woodcock, Aston Villa 2 – 1 Derby County, BBC Sport. 27 May 2019 Joe Urquhart, Leeds United open contract talks with midfielder Kalvin Phillips, Yorkshire Evening Post. 8 July 2019 Kalvin Phillips: Leeds United in talks with midfielder over new deal, BBC Sport. 17 July 2019 Angus Kinnear interview – part two: Leeds United rejected £35m worth of bids, strengthened and addressed Financial Fair Play requirements, Yorkshire Evening Post. 8 August 2019 Kalvin Phillips: Leeds United midfielder signs new contract, BBC Sport. 9 September 2019 Leeds 1–0 Birmingham: Kalvin Phillips hits United winner at Elland Road, Sky Sports. 19 October 2019 The picture facing Leeds United star Kalvin Phillips if Gareth Southgate is to grant midfielder an England call, Yorkshire Evening Post. 20 November 2019 Ian Woodcock, Blackburn Rovers 1 Leeds United 3, BBC Sport. 4 July 20204 July 2020 Kalvin Philips Injury Update, Leeds United. 14 July 2020 Championship: Leeds United promoted to Premier League after 16-year absence, BBC Sport. 17 July 2020 Ben Fisher, Who makes our Football League teams of the season for 2019–20?, The Guardian. 7 August 2020 PFA Player of the Year: Kevin de Bruyne and Beth England named 2020 winners, BBC Sport. 8 September 2020 Phil McNulty, Liverpool 4 Leeds 3, BBC Sport. 12 September 2020 Kalvin Phillips: Leeds and England midfielder suffers shoulder injury, BBC Sport. 20 October 2020 Emlyn Begley, Leeds United 0 Arsenal 0, BBC Sport. 22 November 2020 Leeds United 3 West Bromwich Albion 1, BBC Sport. 23 May 2021 Phil Dawkes, Leeds United 2 Everton 2, BBC Sport. 21 August 2021 Leeds United 3 Crewe Alexandra 0, BBC Sport. 24 August 2021 Will Pugh, England star Kalvin Phillips ‘set for TWO MONTHS out after suffering hamstring injury’ in Leeds’ draw with Brentford, The Sun. 8 December 2021 Ed Mackey, Leeds United news as Kalvin Phillips issues injury recovery and return date update, Leeds Live. 28 January 2022 Pranav Shahaney, Journalist shares how Leeds United fans reacted before Kalvin Phillips came on v Southampton, MOT Leeds News. 2 April 2022 העברות בעולם: מנצ'סטר סיטי הציגה את פיליפס, פלהיניה עבר לפולהאם, באתר וואלה, 4 ביולי 2022 Phil McNulty, West Ham 0-2 Man City: Erling Haaland scores twice as Man City turn on style, BBC Sport. 7 August 2022 העברות בעולם, 27.1: פיליפס הושאל לווסטהאם, באיירן במו"מ עיקש, באתר וואלה, 26 בינואר 2024 England-born Players Could Represent Reggae Boyz Despite English FA Interest, Jamaican News Online. 5 August 2020 England call-ups for Harry Maguire, Phil Foden, Mason Greenwood and Kalvin Phillips, BBC Sport. 25 August 2019 Phil McNulty, Leeds ace Kalvin Phillips reveals plan to make incredible Marcelo Bielsa gesture after first England call-up, Talksport. 6 September 2020 Denmark 0–0 England, BBC Sport. 8 September 2020 Former England captain Tony Adams reserves special praise for Kalvin Phillips and Declan Rice after Euro 2020 win over Germany. Metro. 30 June 2021 Joe Urquhart, 'Utter quality' - Leeds United and England fans pile huge praise on Kalvin Phillips after Germany showing, Yorkshire Evening Post. 29 June 2021 Phil McNulty, Italy 1 England 1, BBC Sport. 11 July 2021 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית) Joe Mewis, The evolution of Kalvin Phillips under Marcelo Bielsa – in their own words, Leeds Live. 6 December 2018 Kalvin Phillips can add a new dimension to Leeds United's defence, Yorkshire Evening Post. 1 August 2018 Lee Sobot. Pontus Jansson picture puts Leeds United centre-back situation back under microscope, Yorkshire Evening Post. 8 July 2019 Leeds United 'The Yorkshire Pirlo' – key midfielder's controbution leaves these Leeds fans delighted, Football League World. 9 February 2019 Leeds United are champions!, Leeds United. 18 July 2020